CELEX: 32010D0427(02)
Language: et
Date: 2009-12-22 00:00:00
Title: Otsus nr S6, 22. detsember 2009 , milles käsitletakse elukohajärgses liikmesriigis registreerimist vastavalt määruse (EÜ) nr 987/2009 artiklile 24 ning määruse (EÜ) nr 987/2009 artikli 64 lõikega 4 ettenähtud arvestuste koostamist (EMPs ja EÜ-Šveitsi kokkuleppe raames kohaldatav tekst)

27.4.2010   
            
            
               ET
            
            
               Euroopa Liidu Teataja
            
            
               C 107/6
            
         OTSUS nr S6,
   22. detsember 2009,
   milles käsitletakse elukohajärgses liikmesriigis registreerimist vastavalt määruse (EÜ) nr 987/2009 artiklile 24 ning määruse (EÜ) nr 987/2009 artikli 64 lõikega 4 ettenähtud arvestuste koostamist
   (EMPs ja EÜ-Šveitsi kokkuleppe raames kohaldatav tekst)
   2010/C 107/04
   SOTSIAALKINDLUSTUSSÜSTEEMIDE KOORDINEERIMISE HALDUSKOMISJON,
   võttes arvesse Euroopa Parlamendi ja nõukogu 29. aprilli 2004. aasta määruse (EÜ) nr 883/2004 (sotsiaalkindlustussüsteemide koordineerimise kohta) artikli 72 punkti a, (1) mille kohaselt ta tegeleb kõigi määrusest (EÜ) nr 883/2004 ja määrusest (EÜ) nr 987/2009 (2) tulenevate haldus- ja tõlgendusküsimustega,
   võttes arvesse eespool nimetatud määruse (EÜ) nr 883/2004 artikli 35 lõiget 2,
   võttes arvesse määruse (EÜ) nr 987/2009 artiklit 24, artikli 64 lõikeid 4 ja 6 ning määruse (EÜ) nr 883/2004 artiklit 74,
   toimides vastavalt määruse (EÜ) nr 883/2004 artikli 71 lõikes 2 sätestatud tingimustele,
   ON TEINUD JÄRGMISE OTSUSE:
   Määruse (EÜ) nr 987/2009 (edaspidi „rakendusmäärus”) artikli 24 kohased registreerimiseeskirjad ja rakendusmääruse artikli 64 lõikega 4 ettenähtud arvestuse pidamise eeskirjad on järgmised:
   I.   Rakendusmääruse artikliga 24 ettenähtud registreerimine
   
   
               1.
            
            
               Rakendusmääruse artikli 24 kohaldamise eesmärgil sätestatakse järgmine kord.
               Pädev asutus edastab asjaomase isiku taotluse korral asjakohase dokumendi määruse (EÜ) nr 883/2004 (edaspidi „algmäärus”) artikli 17, 22, 24, 25 või 26 ja rakendusmääruse (edaspidi „hüvitiste saamise õigust tõendav dokument”) artikli 24 lõike 1 kohaselt asjaomasele isikule, kes peab selle dokumendi esitama oma elukohajärgsele asutusele, kui ta taotleb mitterahaliste hüvitiste määramist.
               Pädev asutus edastab elukohajärgse asutuse taotluse korral hüvitiste saamise õigust tõendava dokumendi elukohajärgsele asutusele.
               Pädev asutus teavitab elukohajärgset asutust kõigist hüvitiste saamise õigust tõendava dokumendi muudatustest või tühistamisest. Vastuvõttev asutus peab saatva asutuse ees kõnealuse muudatuse või tühistamise kas kinnitama või vaidlustama.
               Elukohajärgne asutus teavitab pädevat asutust asjaomaste isikute registreerimisest ja sellise registreerimise kõigist muudatustest või tühistamistest. Teave esitatakse niipea, kui elukohajärgne asutus saab asjakohast olulist teavet. Vastuvõttev asutus peab saatva asutuse ees kõnealuse muudatuse või tühistamise kas kinnitama või vaidlustama.
            
         
               2.
            
            
               Kuupäev, millest alates mitterahaliste hüvitiste kulud tagasi makstakse vastavalt algmääruse artiklitele 35 ja 41 ning rakendusmääruse artiklitele 62 ja 63, on:
               
                           a)
                        
                        
                           kuupäev, mil omandatakse õigus saada mitterahalisi hüvitisi pädeva liikmesriigi õigusaktide kohaselt ja mis on märgitud hüvitiste saamise õigust tõendavasse dokumenti;
                        
                     
                           b)
                        
                        
                           elukoha või registreerimise muutmise kuupäev, kui see on punktis a osutatud kuupäevast hilisem ja märgitud elukohajärgse asutuse väljastatud dokumenti vastavalt rakendusmääruse artikli 24 lõikele 2.
                        
                     Kui kindlustatud isiku pereliikmetel, pensionäril või ühel tema pereliikmel on ikka õigus saada hüvitisi seoses kutsetegevuse teostamise või asendussissetuleku saamisega oma elukohariigi või teise liikmesriigi õigusaktide alusel, käsitatakse eelisjärjekorras määruste kohaselt registreerimise algusena kuupäeva, mis järgneb sellise õiguse lõppemise kuupäevale.
            
         
               3.
            
            
               Kuupäev, millest alates mitterahaliste hüvitiste kulude tagasimaksmine lõpetatakse vastavalt algmääruse artiklitele 35 ja 41 ning rakendusmääruse artiklitele 62 ja 63, on elukohajärgse asutuse poolt pädevale asutusele teatatud registreerimise tühistamise kuupäev või pädeva asutuse poolt elukohajärgsele asutusele teatatud hüvitiste saamiste õigust tõendava dokumendi tühistamise kuupäev.
               See kuupäev märgitakse tühistamisdokumendile ning see on ühtlasi hüvitiste saamiste õigust tõendava dokumendi kohaldamise lõpetamise kuupäev, st:
               
                           i)
                        
                        
                           asjaomase isiku surmakuupäev või kuupäev, mil asjaomase isiku elukohaks saab teine liikmesriik
                        
                     
                           ii)
                        
                        
                           kuupäev, millal omandatakse õigus saada mitterahalisi hüvitisi elukohajärgse liikmesriigi või teise liikmesriigi õigusaktide kohaselt vastavalt määrustele seoses kutsetegevuse teostamise või pensioni saamisega
                        
                     
                           iii)
                        
                        
                           kuupäev, millal pereliikmed ei vasta enam pereliikmete mitterahaliste hüvitiste saamise tingimustele vastavalt elukohajärgse liikmesriigi õigusaktidele.
                        
                     Riigi asutused peavad tagama, et õiguse omandamise või registreerimise kuupäeva ja tühistamisedokumendist teatamise kuupäeva vaheline aeg oleks võimalikult lühike. Eelkõige peaks kindlustatud isiku elukoha kindlaksmääramine põhinema nõuetekohaselt kontrollil vastavalt rakendusmääruse artiklile 11.
            
         II.   Rakendusmääruse artikli 64 lõikes 4 osutatud arvestus
   
   
      Kindlustatud isikute pereliikmed, pensionärid ja/või nende pereliikmed
   
   
               1.
            
            
               Rakendusmääruse 3. lisas loetletud liikmesriigi elukohajärgne asutus arvutab algmääruse artikli 17 kohaselt kindlustatud isiku pereliikmetele antavate mitterahaliste hüvitiste kindlaksmääratud summa ning algmääruse artikli 24, 25 või 26 kohaselt pensionäridele ja/või nende pereliikmetele antavate mitterahaliste hüvitiste kindlaksmääratud summa sel eesmärgil peetava arvestuse põhjal, võttes aluseks olemaoleva kättesaadava teabe või pädeva asutuse esitatud teabe õiguse omandamise kohta või sellise õiguse peatamise või tühistamise kohta.
               Rakendusmääruse artikli 64 lõikes 4 osutatud arvestustes märgitakse igakuiste saadaolevate kindlaksmääratud summade arv aastas kindlustatud isiku iga pereliikme, pensionäri ja/või tema pereliikme kohta.
            
         
               2.
            
            
               Aega, mille jooksul asjaomased isikud võivad hüvitisi taotleda, arvestatakse igakuiste ühekordsete maksete arvutamise eesmärgil kuudes.
               Kuude arvu saamiseks arvestatakse terve kuuna kalendrikuud, mis sisaldab kuupäeva, millest alates hakati arvutama kindlaksmääratud summasid.
               Kalendrikuud, mille jooksul hüvitise saamise õigus lõppes, ei võeta arvesse, kui tegemist ei ole terve kuuga.
               Kui kogu ajavahemik on lühem kui üks kuu, arvestatakse seda ühe kuuna.
               Kui isik liigub taotlemisperioodi jooksul ühest vanuserühmast teise, arvestatakse kogu seda kuud, mille jooksul toimus vanuserühma muutus, vanemasse vanuserühma kuulumise kuuna.
            
         III.   Lõppsätted
   
   Käesolev otsus avaldatakse Euroopa Liidu Teatajas. Seda kohaldatakse alates rakendusmääruse jõustumise kuupäevast.
   
      
         
            Halduskomisjoni eesistuja
         
         Lena MALMBERG
      
   
   
      (1)  ELT L 166, 30.4.2004, lk 1.
   
      (2)  ELT L 284, 30.10.2009, lk 1.